****

**AKTUÁLNE PODMIENKY**

**organizácie súťažných stretnutí podľa vyhlášky ÚVZ SR č. 233/2021 v znení vyhlášky ÚVZ SR č. 236/2021**

**platné od 31.7.2021**

(pri tomto usmernení sa vychádza z toho, že od pondelka 19.7.2021 sú všetky okresy v SR zelené v stupni Monitoring z pohľadu rizikovosti šírenia ochorenia COVID – 19 a hlavné zmeny oproti pôvodnej vyhláške č. 223/2021 sú vyznačené červeným)

1. **PODMIENKY ORGANIZÁCIE SÚŤAŽNÝCH STRETNUTÍ NIŽŠÍCH FUTBALOVÝCH LÍG A MLÁDEŽNÍCKYCH SÚŤAŽÍ**

**Tréningy**

* tréningy sa uskutočňujú **v zásade BEZ OBMEDZENÍ** počtu účastníkov a bez povinného testovania hráčov a osôb zúčastnených tréningového procesu

**Súťažné stretnutia**

* **NIE JE POTREBNÉ testovanie hráčov a osôb zabezpečujúcich organizáciu a chod športového podujatia do limitu 100 osôb, t.j. VŠETKY tieto osoby sa zúčastňujú zápasu bez obmedzenia**

**Diváci**

Súťažné zápasy môžu byť organizované s divákmi za týchto hlavných podmienok:

* + maximálny počet divákov je v prípade státia 50% kapacity priestoru, v prípade sedenia max. 75% kapacity priestoru, nie však viac ako 1000 osôb v exteriéri,
  + sedenie v každom druhom rade,
  + všetci diváci sa musia pri vstupe preukázať negatívnym výsledkom RT-PCR alebo LAMP testu nie starším ako 72 hodín alebo negatívnym výsledkom antigénového testu nie starším ako 24 hodín, ktorý je možné nahradiť potvrdením o očkovaní alebo iných skutočnostiach (prekonanie ochorenia, atď.), pričom **u detí do 12 rokov veku sa test NEVYŽADUJE**,
  + nie je potrebné uchovávať telefonické alebo emailové kontakty návštevníkov,
  + zákaz konzumácie jedál a nápojov.

1. **PODMIENKY ORGANIZÁCIE SÚŤAŽNÝCH STRETNUTÍ 2. FUTBALOVEJ LIGY**

**Tréningy**

* tréningy sa uskutočňujú **v zásade BEZ OBMEDZENÍ** počtu účastníkov a bez povinného testovania hráčov a osôb zúčastnených tréningového procesu

**Súťažné stretnutia**

* **NIE JE POTREBNÉ testovanie hráčov a osôb zabezpečujúcich organizáciu a chod športového podujatia do limitu 100 osôb, t.j. VŠETKY tieto osoby sa zúčastňujú zápasu bez obmedzenia**

**Diváci**

Súťažné zápasy môžu byť organizované s divákmi za týchto hlavných podmienok:

* + maximálny počet divákov je 50% celkovej kapacity priestoru na sedenie,
  + sedenie v každom druhom rade,
  + priestor pre divákov rozdelený do sektorov, ktoré majú kapacitu maximálne 1000 divákov,
  + všetci diváci sa musia pri vstupe preukázať negatívnym výsledkom RT-PCR alebo LAMP testu nie starším ako 24 hodín, ktorý je možné nahradiť potvrdením o očkovaní alebo iných skutočnostiach (prekonanie ochorenia, atď.), pričom **u detí do 12 rokov veku sa test nevyžaduje,**
  + organizátor je povinný po dobu 30 dní viesť evidenciu divákov v rozsahu meno, priezvisko, dátum narodenia, adresa trvalého pobytu a telefonický kontakt a po uplynutí tejto doby osobné údaje zničiť,
  + organizátor je povinný zabezpečiť prítomnosť divákov len z domáceho tímu,
  + zákaz konzumácie jedla a nápojov.

Ďalšie podmienky organizácie športových podujatí sú predmetom úpravy vyhlášky a ich plnenie podmienok kontroluje organizátor, ktorý je priamo zodpovedný za ich dodržiavanie.